Λάρνακα, 06/05/2025

**Η Lidl Κύπρου ενισχύει σταθερά το έργο του Κυπριακού Ερυθρού Σταυρού με νέα δωρεά ύψους €50.000**

**Για ακόμα μία χρονιά, η εταιρεία στέκεται αρωγός στο πολύπλευρο έργο του Οργανισμού για την αναβάθμιση της Υπηρεσίας Διαχείρισης Κρίσεων, ενδυναμώνοντας περαιτέρω αυτή τη διαχρονική συνεργασία.**

Η **Lidl Κύπρου**, παραμένοντας πιστή στη δέσμευσή της για κοινωνική προσφορά, ολοκλήρωσε με επιτυχία την πασχαλινή εκστρατεία **«Easter Loyalty»**, συγκεντρώνοντας το ποσό των **€50.000**, το οποίο διατέθηκε στον **Κυπριακό Ερυθρό Σταυρό** για την ενίσχυση του πολύτιμου έργου του.

Η εκστρατεία διεξήχθη από τις **4 μέχρι τις 19 Απριλίου 2025**, κατά την οποία, με κάθε σκανάρισμα της ψηφιακής κάρτας Lidl Plus, η **Lidl Κύπρου** προσέφερε **€0,20 στον** **Κυπριακό Ερυθρό Σταυρό**. Χάρη στην ενεργή συμμετοχή των πελατών, πραγματοποιήθηκαν συνολικά **247.609 σκαναρίσματα** που συγκέντρωσαν το ποσό των **€49.521,80**. Η Lidl Κύπρου, αναγνωρίζοντας τη σημασία του έργου του Κυπριακού Ερυθρού Σταυρού, προχώρησε στην προσφορά ποσού συνολικής αξίας **50.000€**.

Το εν λόγω ποσό δόθηκε για την ενίσχυση του έργου του Κυπριακού Ερυθρού Σταυρού και συγκεκριμένα για την αναβάθμιση της Υπηρεσίας Διαχείρισης Κρίσεων. Η πρωτοβουλία αυτή ενισχύει περαιτέρω τη **σταθερή και ουσιαστική συνεργασία** μεταξύ της Lidl Κύπρου και του Κυπριακού Ερυθρού Σταυρού για **πάνω από μία δεκαετία**, με κοινό στόχο την ενδυνάμωση της ικανότητας του Οργανισμού να ανταποκρίνεται αποτελεσματικά σε ανθρωπιστικές κρίσεις και έκτακτες ανάγκες.

Η Lidl Κύπρου, με συνέπεια και υπευθυνότητα, συνεχίζει να επενδύει σε δράσειςπου ενισχύουν την **αλυσίδα κοινωνικής προσφοράς**, παραμένοντας σταθερά δίπλα σε αυτούς που το έχουν περισσότερο ανάγκη μέσα από την διαχρονική ενίσχυση οργανισμών και θεσμών που προσφέρουν ουσιαστική βοήθεια στην κυπριακή κοινωνία.

**Επισκεφθείτε τη Lidl Κύπρου και στα:**

**team.lidl.com.cy**

[**corporate.lidl.com.cy**](https://corporate.lidl.com.cy/el/)

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)